stanford-oval/wikipedia huggingface dataset:
קייטי לדקי
ביוגרפיה > 2023 > 6 פעמים ברציפות אלופת עולם במשחה ל-800 מטר חופשי

באליפות העולם שנערכה בפוקואוקה, יפן ביולי זכתה ב-4 מדליות, 2 זהב ו-2 כסף. מדליות זהב, בפעם השישית ברציפות במשחה ל-800 מטר חופשי בתוצאה של 8:08.87 דקות, לפני לי בינגג'יה מסין בשיא אסיה חדש של 8:13.31 דקות (מקום שני בהיסטוריה מבין השחייניות) ואריארן טיטמוס שקבעה שיא אוקיאניה חדש של 8:13.59 דקות (מקום שלישי בהיסטוריה מבין השחייניות) ובפעם החמישית במשחה ל-1500 מטר חופשי בתוצאה השלישית בטיבה בהיסטוריה של 15:26.27 דקות, לפני סימונה קואדרלה מאיטליה (15:43.31 דקות) ולי בינגג'יה (15:45.71 דקות). מדליות כסף, במשחה ל-400 מטר חופשי בתוצאה של 3:58.73 דקות, אחרי אריארן טיטמוס שקבעה שיא עולם חדש של 3:55.38 דקות ולפני אריקה פיירוות'ר מניו זילנד (3:59.59 דקות) ובמשחה שליחות 4x200 מטר חופשי ביחד עם ארין גמל, בלה סימס ואלכס שאקל בתוצאה של 7:41.38 דקות, אחרי אוסטרליה שקבעה שיא עולם חדש של 7:37.50 דקות ולפני סין (7:44.40 דקות), כשחיינית שנייה היא קבעה ב"זינוק שליחות" תוצאה של 1:54.39 דקות.
ביוגרפיה > 2024 > 4 פעמים אלופה אולימפית במשחה ל-800 מטר חופשי

באוליפיאדת פריז שנערכה בסוף יולי תחילת אוגוסט היא זכתה ב-4 מדליות, 2 זהב, 1 כסף, ו-1 ארד. מדליות זהב, בפעם הרביעית ברציפות במשחה ל-800 מטר חופשי בתוצאה של 8:11.04 דקות, לפני אריארן טיטמוס (8:12.29 דקות) ובת ארצה פייג' מאדן (8:13.00 דקות) ובמשחה ל-1500 מטר חופשי בשיא אולימפי חדש של 15:30.02 דקות, לפני אנסטסיה קירפיצ'ניקובה מצרפת (15:40.35 דקות) ואיזבל מארי גוזה מגרמניה (15:41.16 דקות) ובכך הגנה על תוארה. מדליית כסף במשחה שליחות 4x200 מטר חופשי ביחד עם קלייר ויינסטין, פייג' מאדן וארין גמל בתוצאה של 7:40.86 דקות, אחרי אוסטרליה שקבעה שיא אולימפי חדש של 7:38.08 דקות ולפני הרפובליקה העממית של סין (7:42.34 דקות), כשחיינית שלישית היא קבעה ב"זינוק שליחות" תוצאה של 1:54.93 דקות ומדליית ארד במשחה ל-400 מטר חופשי בתוצאה של 4:00.86 דקות, אחרי אריארן טיטמוס (3:57.49 דקות) וסאמר מקינטוש (3:58.37 דקות).
תארים והישגים

בשנים 2013–2016 ו-2018 זכתה לדקי בתואר שחיינית השנה בעולם, יותר מכל שחיינית אחרת בהיסטוריה.
בשנים 2013–2018, 2021 ו-2022 זכתה לדקי בתואר שחיינית השנה באמריקה, יותר מכל שחיינית אחרת בהיסטוריה.
לדקי קבעה 16 שיאי עולם חדשים אישיים, 14 בבריכה אולימפית (3 במשחה ל-400 מטר חופשי, 5 במשחה ל-800 מטר חופשי ו-6 במשחה ל-1500 מטר חופשי) ו-2 בבריכת 25 מטר במשחה ל-800 מטר חופשי ובמשחה ל-1500 מטר.
ב-2024 העניק לה נשיא ארצות הברית ג'ו ביידן את מדליית החירות הנשיאותית.
שיאים אישיים > בריכה אולימפית

100 מטר חופשי: 53.75 שניות (2016)
200 מטר חופשי: 1:53.73 דקות (2016)
400 מטר חופשי: 3:56.46 דקות (2016), שיא עולם בעבר
800 מטר חופשי: 8:04.79 דקות (2016), שיא עולם
1500 מטר חופשי: 15:20.48 דקות (2018), שיא עולם
400 מטר מעורב אישי: 4:35.77 דקות (2022)
שיאים אישיים > בריכת 25 מטר

200 מטר חופשי: 1:52.10 דקות (2022)
400 מטר חופשי: 3:52.88 דקות (2022), שיא ארצות הברית
800 מטר חופשי: 7:57.42 דקות (2022), שיא עולם
1500 מטר חופשי: 15:08.24 דקות (2022), שיא עולם
400 מטר מעורב אישי: 4:27.18 דקות (2019)
שיאים אישיים > בריכת 25 יארד

100 יארד חופשי: 48.28 שניות (2015)
200 יארד חופשי: 1:40.36 דקות (2017)
500 יארד חופשי: 4:24.06 דקות (2017)
1000 יארד חופשי: 8:59.65 דקות (2015)
1650 יארד חופשי: 15:03.31 דקות (2017)
400 יארד מעורב אישי: 3:56.53 דקות (2018)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
הערות שוליים

↑  Berta Ledecky, (באנגלית)
↑  Gabe Friedman, Gold medalist swimmer inspired by her Jewish history The Times of Israel, August 9, 2016 (באנגלית)
↑  Amy Shipley, U.S. Olympic swimming trials: Katie Ledecky breaks Janet Evans’s 400 freestyle age group record, The Washington Post, June 27, 2012
↑  תהליך בחירת השחיין/השחיינית המצטיין באליפות מורכב מהמשחים האישיים בלבד. מדליית זהב - 5 נקודות, מדליית כסף - 3 נקודות, מדליית ארד -2 נקודות, מקום רביעי - 1 נקודה ושיא עולם - 2 נקודות.
| --- | --- |
בקרת זהויות :  ISNI: 0000 0004 9776 7055  LCCN: no2016155180  VIAF: 8262148209318700460009   WorldCat (עם VIAF): 8262148209318700460009
לי נינג

זהו שם סיני; שם המשפחה הוא .
| --- | --- |

 לידה:  8 בספטמבר 1963 (בן 61) ליוג'ואו, הרפובליקה העממית של סין 
 מידע כללי
 מדינה:  הרפובליקה העממית של סין 
 השכלה:  אוניברסיטת פקין 
 משקל:  58 ק"ג 
 גובה:  1.64 מטרים
 בן או בת זוג:  Chen Yongyan (1984–?) 
 ספורט
 ענף ספורט:  התעמלות מכשירים 
 הישגים
 פרסים והוקרה:  דוקטור לשם כבוד של האוניברסיטה הפוליטכנית של הונג קונג 
 
לי נינג (נולד ב-10 במרץ 1963 בליוז'ו, גואנגשי) הוא מתעמל עבר סיני, יזם מיליארדר, ומייסד חברת בגדי הספורט לי-נינג (אנ').
קריירה

לי התחיל להתאמן בגיל שמונה ונבחר לנבחרת הלאומית בשנת 1980. בשנת 1982 הוא זכה בשש מתוך שבע המדליות שהוענקו בתחרות השישית של גביע העולם בהתעמלות, מה שזיכה אותו בתואר "נסיך ההתעמלות".
לי התפרסם בעיקר בזכות זכייתו בשש מדליות באולימפיאדת הקיץ 1984, שהייתה האולימפיאדה הראשונה בה השתתפה הרפובליקה העממית של סין. הוא זכה בשלוש מדליות זהב (בתרגיל קרקע, סוס סמוכות וטבעות), שתי מדליות כסף ומדליית ארד אחת. לי הפך לאתלט הסיני המעוטר ביותר באולימפיאדה הראשונה שבה השתתפה סין לאחר ייסוד הרפובליקה העממית באוקטובר 1949.
לי זכה ב-11 מדליות באליפות העולם בהתעמלות, כולל מדליות זהב בטבעות (1985) ובתחרות הקבוצתית (1983).
חיים אישיים

לי נשוי לצ'ן יונגיאן, מתעמלת עמיתה שזכתה במדליית ארד אולימפית ב-1984.
הערות שוליים

1 2  Li Ning Bio, Stats, and Results | Olympics at Sports-Reference.com, web.archive.org, ‏2020-04-17
מא ג'יאן

| --- | --- |

 לידה:  18 באוגוסט 1953 (בן 71) צ'ינגדאו, הרפובליקה העממית של סין 
 מדינה:  הממלכה המאוחדת 
 שפות היצירה:  סינית, אנגלית 
 סוגה:  שירה 
 יצירות בולטות:  Beijing Coma 
 פרסים והוקרה:  פרס אינדקס (2009) 
 
זהו שם סיני; שם המשפחה הוא .
מַא גְ'יֵאן (מסינית מנדרינית: 马建; נולד ב-18 באוגוסט 1953) הוא צלם וסופר סיני, המתגורר כיום בלונדון. הוא זוכה פרס תומאס קוק לספרי מסע בעבור סיפרו אבק אדום. ספריו תורגמו לשפות רבות, ביניהן עברית.
חייו

מא נולד בצ'ינגדאו. בשנת 1966 נאסר סבו בעקבות מהפכת התרבות, על ידי המשמרות האדומים והוצא להורג על ידם. מאורע זה השפיע רבות על מא והתבטא מאוחר יותר ביצירותיו שביקרו את המשטר הסיני. בבגרותו החל לעבוד בשרות משרד התעמולה הסיני כצלם עיתונות, מאוחר יותר, עקב אורחות חייו המנוגדים לרוח המשטר הסיני, הוא נאלץ להפסיק את עבודתו כצלם. בשנת 1987 הוא פרסם את ספרו הראשון: "Stick Out Your Tongue" הספר מורכב מסיפורים המתרחשים בטיבט, ספר זה נאסר לפרסום בסין, ובעקבותיו נאלץ הסופר לעזוב את סין והוא הגיע אל הונג קונג, מאידך ספר זה תורגם לאנגלית בשנת 2006 וזכה להצלחה ולביקורות ספרותיות אוהדות. בשנת 1989 הוא חזר אל בייג'ינג כדי לתמוך בסטודנטים הסינים ואף השתתף באופן פעיל באירועי כיכר טיין-אן-מן, פעילות אשר היוותה את הרקע לספרו "תרדמת בייג'ינג" אשר תורגם לאנגלית, ויצא לאור באנגליה ב-2008. מלבד יצירותיו הספרותיות, פרסם הסופר ב-2002 גם ספר מסעות בשם אבק אדום, הספר אמנם פורסם גם בסין אך בשם עט בלבד. החל משנת 1997 מא הוא חברה לחיים של העיתונאית הבריטית פלורה דרו והם הכירו בהונג קונג בעקבות פעילותו הפוליטית של הסופר אשר התנגד להעברת הונג קונג לסין. בעקבות העברת הונג קונג לריבונות סינית נאלץ הסופר לעקור לגרמניה ומשם הגיע אל לונדון. מא ג'אן כותב את יצירותיו בשפה הסינית וזוגתו פלורה דרו מתרגמת את ספריו לאנגלית. למרות הצלחתו מחוץ לסין, עדיין ספריו של מא ג'יאן נאסרים להפצה בסין, ובשנת 2011 לא התירו שלטונות סין לסופר לערוך ביקור במולדתו.
ספריו שתורגמו לעברית

הסופר שגילגל אטריות, הוצאת אחוזת בית-ידיעות אחרונות, תרגמה מסינית: ענת מוריץ, 2008
אבק אדום, הוצאת עם עובד, תרגמה מאנגלית: עידית שורר, 2005
תרדמת בייג׳ינג, הוצאת אחוזת בית-ידיעות אחרונות, תרגמה מאנגלית ענת מוריץ, 2014
הערות שוליים

↑  פרס תומאס קוק לספרי מסע
| --- | --- |
בקרת זהויות :  NLI: 987007526435405171  PLWABN: 9810623649705606  BIBSYS: 10072009  BNE: XX5363439  BnF: cb12114252k (data)  CANTIC: a11249638  CiNii: DA10700927  GND: 119180472  ICCU: CFIV122736  ISNI: 0000 0001 2148 4823  LCCN: nr92013938  NDL: 00930317  NKC: mzk2006343009  NLA: 36697864  NLG: 265943  NLK: KAC200812715  NSK: 000481008  NTA: 118795791  PIC: 388982  RERO: 02-A022284544  SUDOC: 029536626  Trove: 1407645  VIAF: 115551843   WorldCat (עם VIAF): 115551843
אלוהה

פרחים מסודרים במילה אלוהה בהוואי
אלוהה (Aloha) היא מילה בשפה ההוואית שלה משמעויות רבות: חיבה, אהבה, שלום, חמלה, רחמים, "להתראות", "שלום" במובן של ברכת פגישה ומילים אחרות עם צביון דומה. המילה בשימוש בעיקר בהוואי כברכת שלום או להתראות, והיא מהווה סמל לתרבות שלמה בהוואי ויש לה חשיבות תרבותית רבה במדינה. לפעמים המילה משמשת כהתחלה של ברכה, לדוגמה בברכות "Aloha kakahiaka" (בוקר טוב), "Aloha ʻauinalā" (צהריים טובים), "Aloha ahiahi" (ערב טוב) או "Aloha kākou" (ברוכים הבאים). הצירוף הדומה "ʻAʻole pilikia" משמעותו "על לא דבר".
אטימולוגיה

מקור המילה אלוהה הוא בשילוב המילים ההוואיות alo שמשמעותה "נוכחות", "חזית" או "חלקה" והמילה ha שמשמעותה "רוח חיים" או "מהות החיים". בזמנים קדומים, ולפעמים גם בימינו, בני הוואי ערכו ועורכים טקס בו הם מצמידים את מצחיהם ואומרים "alo" ולאחר מכן נושפים נשיפה עמוקה ואומרים "ha" וכך, לפי אמונתם, הם מחליפים את רוח חייהם וניצבים מולה.
משמעות דתית

במשך השנים, המילה אלוהה ביטאה והתייחסה להלך רוח הנקרא Aloha spirit או Sense of Aloha, סוג של תפיסת/דרך חיים תרבותית נפוצה בהוואי. התפיסה מבוססת על אכפתיות והסברת פנים לסביבה וגם כבוד לדעות הסובבים ולטבעם, אף בזמן לחץ. כינוייה הרשמי של מדינת הוואי, מדינת אלוהה, נובע מאווירת ה-Aloha Spirit השוררת במדינה. כך גם קיבלו את שמותיהם אצטדיון אלוהה שבהונולולו, חברת התעופה אלוהה איירליינס ומגדל אלוהה שבנמל הונולולו.
הפצה

המילה "אלוהה" הופצה ברחבי העולם, גם מחוץ למדינת הוואי. בין מפיציה נכללת השחקנית והזמרת בט מידלר, ילידת הונולולו, שנוהגת להשתמש בברכה בהופעותיה. המילה גם תופסת חלק חשוב בסדרת הטלוויזיה "הוואי חמש אפס" ובסרט "לילו וסטיץ'".
אליפות העולם בשחמט 2007

אליפות העולם בשחמט 2007 הייתה תחרות שאורגנה על ידי פיד"ה ונערכה במקסיקו סיטי, בירת במקסיקו, במהלך ספטמבר 2007. בתחרות זו, בהשתתפות שמונה שחמטאים, זכה במקום הראשון וישוואנתן אנאנד מהודו והוכתר כאלוף העולם. זו הייתה התחרות הראשונה לאחר סיום הפילוג בעולם השחמט. אלוף העולם המכהן, ולדימיר קראמניק, סיים במקום השני ואיבד את התואר.
רקע

התחרות נערכה בהשתתפות שמונה שחמטאים בשיטת ליגה בסיבוב כפול.
אלוף העולם המכהן, ולדימיר קראמניק, הודיע שהוא מעדיף תחרות מועמדים ודו-קרב על התואר עם הזוכה בה, אך הסכים למתכונת שסוכמה על ידי פיד"ה. סוכם שאליפויות עולם עתידיות יערכו במתכונת של דו-קרב על התואר.
המשתתפים בתחרות

רוסיה ולדימיר קראמניק - אלוף העולם המכהן
הודו וישוואנתן אנאנד - מקום שני באליפות העולם 2005
רוסיה פטר סבידלר - מקום שלישי באליפות העולם 2005
רוסיה אלכסנדר מורוזביץ' - מקום רביעי באליפות העולם 2005
הונגריה פטר לקו - העפיל מתחרות המועמדים
ישראל בוריס גלפנד - העפיל מתחרות המועמדים
ארמניה לבון ארוניאן - העפיל מתחרות המועמדים
רוסיה אלכסנדר גרישצ'וק - העפיל מתחרות המועמדים
וסלין טופאלוב, שהפסיד בדו-קרב על התואר ב-2006 והיה סגן אלוף העולם, לא העפיל (במקומו נכלל קראמניק) ולכן קיבל פיצוי בסבב עתידי.
טבלת הגמר

| מקום | שחמטאי | מד כושר | 1 | 1 | 2 | 2 | 3 | 3 | 4 | 4 | 5 | 5 | 6 | 6 | 7 | 7 | 8 | 8 | נקודות | ראש בראש | ניצחונות | שיטת ברגר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | הודו וישוואנתן אנאנד | 2792 |  |  | ½ | ½ | ½ | ½ | ½ | ½ | 1 | ½ | 1 | ½ | ½ | 1 | 1 | ½ | 9 |  |  |  |
| 2 | רוסיה ולדימיר קראמניק | 2769 | ½ | ½ |  |  | ½ | ½ | 1 | ½ | ½ | ½ | 1 | 0 | 1 | ½ | ½ | ½ | 8 | 1 | 3 | 54.50 |
| 3 | ישראל בוריס גלפנד | 2733 | ½ | ½ | ½ | ½ |  |  | ½ | ½ | ½ | ½ | 1 | ½ | 1 | 1 | ½ | 0 | 8 | 1 | 3 | 54.25 |
| 4 | הונגריה פטר לקו | 2751 | ½ | ½ | ½ | 0 | ½ | ½ |  |  | ½ | ½ | 1 | ½ | ½ | 0 | 1 | ½ | 7 |  |  |  |
| 5 | רוסיה פטר סבידלר | 2735 | ½ | 0 | ½ | ½ | ½ | ½ | ½ | ½ |  |  | ½ | 0 | ½ | ½ | 1 | ½ | ½6 |  |  |  |
| 6 | רוסיה אלכסנדר מורוזביץ' | 2758 | ½ | 0 | 1 | 0 | ½ | 0 | ½ | 0 | 1 | ½ |  |  | ½ | ½ | 1 | 0 | 6 | 1 | 3 |  |
| 7 | ארמניה לבון ארוניאן | 2750 | 0 | ½ | ½ | 0 | 0 | 0 | 1 | ½ | ½ | ½ | ½ | ½ |  |  | 1 | ½ | 6 | 1 | 2 |  |
| 8 | רוסיה אלכסנדר גרישצ'וק | 2726 | ½ | 0 | ½ | ½ | 1 | ½ | ½ | 0 | ½ | 0 | 1 | 0 | ½ | 0 |  |  | ½5 |  |  |  |
אותיות שמש וירח

אותיות שמש (באדום) ואותיות ירח (בשחור)
אותיות השמש והירח (בערבית: الحُـرُوفُ الشَّمْسِيَّـة والقَمَرِيَّـةُ ; בתעתיק עברי מדויק: אַלְחֻרוּף אַלשַּמְסִיַּה ואַלקָמָרִיַּה) בדקדוק הערבי הוא כינוי לשתי קבוצות של אותיות בשפה הערבית, אשר נבדלות זו מזו בהשפעתן על הגיית האות לאם (ل) של תחילית היידוע "אל-" (ال-). הימצאות האותיות בקבוצת "אותיות השמש" בסמיכות ללאם גורמת להידמות (אסימילציה) עיצור הלאם אליהן, בעוד שלקבוצת אותיות הירח אין השפעה על הגיית הלאם.
אותיות השמש

קבוצת "אותיות השמש" כוללת 14 אותיות, המייצגות עיצורים קדמיים, כלומר, עיצורים הנהגים בקדמת הפה, אך לא בשפתיים. מקומות החיתוך של אותיות השמש הם בשיניים, במכתש או מאחורי המכתש. מכיוון שגם העיצור לאם המופיע בתחילית "אל-" הוא עיצור קדמי, ומכיוון שהוא מנוקד בסכון (מקביל לשווא נח בעברית), במקרה שהמילה המיודעת פותחת באות שמש, נוצרת הידמות (אסימילציה) מלאה בין ה-ل של התחילית לבין אות השמש. במצב כזה, ה-ل של התחילית אינה נהגית, ובמקום זאת נהגה העיצור הראשון במילה (כלומר, "אות השמש") בצורה מודגשת. בכתיבה, התחילית ال נכתבת במלואה, אולם האות ل אינה מנוקדת בסֻכּוּן כרגיל, אלא נשארת בלא ניקוד, ואילו "אות השמש" מנוקדת בשַדַּה (סימן המקביל לדגש חזק בעברית). אותיות השמש נקראות כך כאמצעי זיכרון – המילה شمس (שמס = שמש) עצמה פותחת ב"אות שמש". תהליך הוספת תחילית היידוע "אל-" למילה شمس הוא כדלקמן:
בכתב פונטי: *al+šams >> *alšams >> aššams
בכתב ערבי: *أَلْ+شَمْس >> *أَلْشَمْس >> أَلشَّمْس
אותיות השמש באלפבית הערבי: ت, ث, د, ذ, ر, ز, س, ش, ص, ض, ط, ظ, ل, ن.
עזר זיכרון ידוע ונפוץ לזכירת אותיות השמש לדוברי עברית הם המשפטים: "שטן תרד לצד", "סרטן זללן צד רשת", ו"שרת זללן צד סרטן".
אותיות הירח

"אותיות הירח" הן 14 האותיות הנותרות באלפבית הערבי, המייצגות עיצורים הנהגים בשפתיים ואת העיצורים האחוריים, כלומר העיצורים הנהגים בחלק האחורי של הפה, בגרון ובלוע. כשמילה פותחת באחת מ"אותיות הירח" לא נוצרת הידמות בין ה-ل של התחילית "אל-" לבין העיצור הראשון במילה, ולפיכך התנהגות התחילית רגילה. הכינוי "אותיות ירח" נובע הן מכך שהמילה הערבית قمر ("קַמר" = ירח) פותחת ב"אות ירח", והן משום שירח הוא היפוך כביכול לשמש.
אותיות הירח באלפבית הערבי: ا‍, ب, ج, ح, خ, ع, غ, ف, ق, ك, م, ه, و, ي.
האות ج

בערבית ספרותית האות ج (ג'ים) נחשבת כ"אות ירח", אף שרוב דוברי הערבית הוגים אותה כעיצור בתר-מכתשי, כלומר כעיצור קדמי. רק בערבית מצרית מקובל להגות את האות ج כאות ג בעברית, כלומר כעיצור אחורי. ייתכן שההגייה המקובלת כיום במצרים הייתה המקורית, ולפיכך השתמרה מסורת על-פיה האות ج היא "אות ירח". בניבים ערביים רבים חלה הידמות בין ה-ל של התחילית "אל-" לבין העיצור ג', כאילו הייתה האות "ג'ים" אות שמש, אולם בערבית ספרותית יש הקפדה על הגיית ה-ל לפני האות "ג'ים". לדוגמה, המילה الجمعة (= יום שישי) תיהגה כך:
בערבית ספרותית
ברוב העולם הערבי: aljúmʕa
במצרים: algúmʕa
בערבית מדוברת
בחלק גדול מהניבים: ejjúmʕa (ג'ים מתנהגת כמו "אות שמש")
במצרים: eggúmʕa
אותיות שמש וירח במלטזית

אותיות שמש וירח קיימות גם במלטזית, שהיא שפה שמית שהתפתחה מהערבית המדוברת בצפון אפריקה. היידוע במלטזית נעשה באמצעות התווית "-il", ההופכת ל-"-l" לפני או אחרי תנועה. לפני עיצורי שמש ("konsonanti xemxin"), נדמית האות "l" לעיצור שאחריה. אותיות השמש במלטזית הן: ċ (הנהגית כ־טש), x ,t ,s ,r ,n ,d, (הנהגית כ־ש), ż (הנהגית כ־ז') ו־z (הנהגית כ־ץ).
הקשר לה"א היידוע בעברית

מתוך השוואה לתחילית "אל-" בערבית והתנהגותה לפני "אותיות שמש", ולאור העובדה שתמיד מופיע דגש חזק אחרי ה"א היידוע, קיימת השערה כי תחילית היידוע העברית הייתה במקורה "הַלְ-" או "הַנְ-", וכי העיצורים "ל" או "נ" עברו תהליך של הידמות, תחילה, כמו בערבית, לפני עיצורים קדמיים, ובסופו של דבר, מתוך אנלוגיה, לפני כל העיצורים.
שבוע סוף!

| --- | --- |

לוגו העונה השנייה
 סוגה:  בידור, קומדיה, מערכונים, סאטירה
 כותבים:  רמי פרג, אסף כץ, חן אביגדורי, יגאל שפירא, אסף בייזר, אורי כץ, אדר מירום, עומרי עמית, שחר אינבינדר, דניאל נקסטרנד
 בימוי:  רועי פלורנטין, שחר ברלוביץ'
 מנחים:  אורי גוטליב (עונה 1-2) עפר שכטר (עונות 1-3) רותם אבוהב (עונות 1–2)  שי אביבי (עונה 3)  מיה דגן (עונה 3)
 שחקנים:  אורי גוטליב (עונות 1-2+ מנחה ראשי) אלי יצפאן (עונות 1-2) קובי פרג' (עונות 1-3) שני כהן (עונות 1-2) דוד קיגלר (עונות 1-2) עידן אלתרמן (עונות 1+2)  עופר שכטר (עונות 1-3+ מנחה) מיקי גבע (עונות 1-2) רותם אבוהב (עונות 1-2+ מנחה)  שירי גדני (עונה 3)  מיה דגן (עונה 3+ מנחה)  שי אביבי (עונה 3+מנחה)  יוסי מרשק (עונה 3)  רועי בר נתן (עונה 3)
 פרסים:  פרס האקדמיה לטלוויזיה לתוכנית הבידור הטובה ביותר לשנת 2009
 פסקול:  עירד אשל (עונות 1–2) פאנקנשטיין (עונה 3)
 ארץ מקור:  ישראל ישראל
 שפות:  עברית
 מספר עונות:  3 + מערכונים סוף
 מספר פרקים:  35 + 17
 הפקה
 מפיק:  יואב גרוס, בני מנשה
 אתר צילומים:  אולפני מימד קריית התקשורת נווה אילן (עונה שלישית)
 מוזיקה:  עירד אשל
 אורך פרק:  35 דקות
 שידור
 רשת שידור:  ערוץ 2 (רשת)
 רשת שידור בישראל:  רשת
 פורמט (תמונה):  SDTV 4:3
 פורמט (קול):  סטריאו מיקס 4 ערוצים
 תקופת שידור מקורית:  19 בספטמבר 2008 – 26 במרץ 2010
שבוע סוף! הייתה תוכנית בידור סאטירית ישראלית ששודרה בערוץ 2 על ידי הזכיינית רשת בין 2008 ל-2010. בעונתה השלישית עברה התוכנית שינוי בפורמט אשר לא צלח והתכנית בוטלה לאחר 4 תוכניות במתכונת החדשה.
ב-2011 הפיקה רשת גרסה מחודשת בשם "מערכונים סוף" שמשודרת בערוץ HOT קומדי סנטרל וכוללת לקט של מערכונים מ-2 העונות הראשונות של התוכנית.
בעקבות שידורים אלו ובעקבות ביטולה של התוכנית בטרם עת, צברה התוכנית מעמד של סדרת קאלט, במיוחד 2 עונותיה הראשונות. פינתו של דמותו של עמית לוגסי (עפר שכטר) המשיכה לעונתה השביעית והאחרונה של התוכנית "צחוק מעבודה" ששודרה גם כן בזכיינית רשת של ערוץ 2.
היסטוריה

התוכנית כוללת התייחסויות סאטיריות והומוריסטיות לאירועי השבוע החולף, בעיקר באמצעות חיקויים, מערכונים, בדיחות וחידודים על כותרות השבוע.
העונה הראשונה עלתה לשידור ב-19 בספטמבר 2008 ושודרה מדי שבוע במוצאי שבת (תחילה שודרה התוכנית בימי שישי, אך עקב עליית התוכנית "הישרדות" בערוץ 10 המתחרה הוחלף יום השידור). החל מ-5 בדצמבר 2008 הצטרפו לצוות גם מיקי גבע ואלי יצפאן. העונה הסתיימה ב-7 בפברואר 2009.
העונה השנייה שודרה החל מ-15 במאי 2009 בעקבות הצלחת העונה הראשונה. העונה הסתיימה בספטמבר 2009 וזכתה גם היא להצלחה ולאחוזי רייטינג גבוהים.
העונה השלישית עלתה ב-23 בפברואר 2010. העונה השלישית לא הצליחה כמו שתי העונות הראשונות וירדה מהמסך אחרי ארבעה פרקים בלבד, עקב רייטינג נמוך וביקורות שליליות.
מבנה התוכנית

בשתי עונותיה הראשונות, בדומה לתוכנית הסאטירית "ארץ נהדרת" של הזכיינית קשת, גם "שבוע סוף!" הייתה בנויה כמהדורת חדשות אשר מדווחת באופן סאטירי על החדשות.
את המהדורה הנחה אורי גוטליב ובתחילת העונה הראשונה הנחו גם קובי פרג', עופר שכטר, רותם אבוהב ועידן אלתרמן (שהיו רוב השחקנים בעונה זו), כאשר שאר המשתתפים מופיעים במערכונים השונים. לאחר כמה תוכניות שונה כליל מבנה התוכנית, פרג' השתתף רק בדמויות, ולאחר תוכנית אחת בלבד עשה זאת גם אלתרמן, ונוספו מערכונים שבוצעו באולפן מול הקהל.
דבר זה למעשה פיצל את העונה הראשונה לשלושה חלקים שונים:
מבנה התוכנית > פרקים 1-4

ארבעת הפרקים הראשונים היו כמעט נטולי חיקויים, ללא מערכוני אולפן כלל, אך לפני ואחרי כל מערכון קיימת מעין "שיחה" בין חברי הפאנל או פינה קבועה בהגשת אחד מהם. אופי התוכנית במבנה זה היה פחות סאטירי, מרבית הדמויות הקבועות היו דמויות בדיוניות ומספר הפארודיות על אישים מוכרים היה מועט מאוד.
מבנה התוכנית > פרקים 5-9

בחמש התוכניות הנוספות שונה מבנה התוכנית מספר פעמים. קובי פרג' נטש את עמדת המנחה ועבר לבצע דמויות באולפן באופן חי. כמו כן, פינות ודמויות קבועות רבות לא המשיכו לחלק זה, אך נוצרו דמויות נוספות, חלקן בעלות גוון סאטירי יותר, שחלקן נשארו עד סוף העונה.
בתוכנית הראשונה במבנה זה היו שני "ראיונות" עם דמויות (שתיהן היו קבועות במבנה הקודם, מה שביסר על המשכן גם במבנה החדש). בתוכנית שלאחר מכן, פרש גם אלתרמן מתפקידו כמנחה התוכנית ועבר גם הוא לבצע רק דמויות באולפן. הראיונות הפכו בהדרגה לפאנלים ארוכים יותר ועם מספר דמויות רחב יותר, שבהמשך כללו גם דמויות קבועות, בדומה לתוכנית "ארץ נהדרת".
מבנה התוכנית > פרקים 10-17

המבנה האחרון, הוא המזוהה יותר עם התוכנית. בתחילה, הוצג ב"אולפן הבחירות (2009)" של התוכנית (וכן הוכנו גם מעברונים חדשים עבור היציאות לפרסומות תחת הכותרת "ישראל בוחרת שבוע סוף!"), אך פורמט זה הפך לפורמט הקבוע והמזוהה עם התוכנית, גם אחרי הבחירות.
אורי גוטליב הפך למנחה המרכזי של התוכנית (הנחה לבדו את הפאנלים), ובשאר התוכנית (בעיקר בהגשת הפינות השונות ובהובלות בין המערכונים) ישבו לצידו גם שכטר ואבוהב. שניהם עברו לשחק באופן מלא גם בפאנלים השונים, שהתרחבו. למעשה, מבנה זה היה שונה לחלוטין מהתכנון המקורי של התוכנית, אך הוכיח את עצמו כפורמט יעיל, שכן התוכניות במבנה זה הפכו לזכורות ביותר בתוכנית. חלק מהדמויות שהתחילו בחלק האחרון של העונה הראשונה המשיכו גם לעונה השנייה. בתוכנית הראשונה של חלק זה הצטרפו הקומיקאים מיקי גבע ואלי יצפאן לתוכנית כשחקני חיזוק.
עם המעבר לעונה השנייה, מרבית פינות האולפן בהגשת מנחי התוכנית בוטלו, חלקם בהדרגה, רובם לא הופיעו בכלל.
מבנה התוכנית > עונה שלישית

בעונה השלישית השתנה הפורמט של התוכנית, מפורמט של סדרת חדשות סאטירית למקבץ מערכונים שמוצגים על מספר במות קטנות על פי סדר, בדומה לתוכנית האמריקאית "סאטרדיי נייט לייב". עם זאת, מדי פעם מוצגים "מבזקים" סאטיריים על אירועי אקטואליה שונים ומשודרים לעיתים מערכוני חוץ.
שבוע סוף החדש

לקראת העונה השלישית עברה התוכנית שינויים, ולפאנל שנשאר (קובי פרג' ועפר שכטר, ומדי פעם הופיע גם אלי יצפאן) הצטרפו מיה דגן, הדר לוי, יוסי מרשק, שלומי קוריאט, שי אביבי, רועי בר נתן ושירי גדני. שינוי זה נגרם עקב תגובות המבקרים מצד אחד ותגובות התקשורת מהצד השני. 
חזרתה של התוכנית המתחרה "ארץ נהדרת" (שעליה בוסס הפורמט הקודם) אל המרקע, ועזיבתה של שני כהן אל התוכנית המתחרה היוותה את תהליך השינוי. מיד לאחר שני כהן עזבו גם אורי גוטליב, רותם אבוהב, דוד קיגלר, מיקי גבע ועידן אלתרמן.
התוכנית החדשה נקראת "שבוע סוף החדש" והיא בנויה על מערכונים בלבד, המבוססים על דמויות עממיות. רוב המשתתפים עזבו אל תוכנית חדשה בשם "קצר משפחתי" הנותנת פתרונות הומוריסטיים לבעיות משפחתיות.
הפורמט החדש בוסס על תוכנית הבידור האמריקנית המצליחה "סאטרדיי נייט לייב". אולפן התוכנית חולק ל-4–5 סטים מתחלפים, סט מרכזי (בו נמצאת להקת הבית בהנהגתו של אלרן דקל) וקהל.
בכל תוכנית, מגיע אורח אל התוכנית, והוא משתתף במספר מערכונים ואף מופיע בפרומו התוכנית ביציאה לפרסומות.
התכנית התנהלה באופן דומה לסאטרדיי נייט לייב. כל מערכון מבוצע בסט מתחלף שונה, הנבנה במהלך ביצוע המערכונים האחרים. בין כל מערכון מוצג מערכון שצולם מראש, על מנת להשיג יותר זמן.
במרץ 2010, לאחר ארבע תוכניות בלבד, הוחלט ברשת להוריד את התוכנית מהמסך בטרם עת וזאת עקב נתוני רייטינג נמוכים, ביקורות לא מפרגנות, ועלותו הגבוהה במיוחד של כל פרק, עלות שנעה בין 150–200 אלף דולר לפרק.
שבוע סוף החדש > דמויות ומערכונים

בלולו – מגולם על ידי שלומי קוריאט. בחור דתי רפה שכל. בלולו מרבה ללכלך על מעשים האופייניים לישראלי המכוער בלי לשים לב שהוא עושה אותם בעצמו. מרבה להתחנף לאנשים כאשר הוא אומר להם "מספר אחת אתה, באמא שלי!".
המחבלים – מגולמים בידי קובי פרג', עופר שכטר ושלומי קוריאט. שני מחבלי חמאס (פרג' ושכטר) ומפקד בכיר (קוריאט) המנסים למצוא דרך לפוצץ את ישראל בדרכים לא מוצלחות.
פקידות המכס – מגולמות על ידי הדר לוי ומיה דגן. זוג פקידות מכס בנמל תעופה, אשר מטרטרות ידוענים רק כדי להתחכך עימם.
אולפן שלישי - פינת ההמשך של חדשות השבוע. פינה המוגשת בידי מיה דגן ושי אביבי יחד עם חברים אחרים בקאסט (בחילופים). מהדורת חדשות פארודית בעלת מבנה קבוע: בשלב הראשון, מיה ושי מדווחים על מבזקי השבוע באופן הומוריסטי. בשלב השני, ישנו ריאיון עם כתבת בדיונית בשם נועה בר-שביט (הדר לוי) אשר טוענת כל מהדורה כי כל הכתבות הן בעלות אותן מבנה ואף ממחיזה אותן על רגל אחת כאשר היא מגלמת את העיתונאי, המרואיינים ואפילו אנשים אשר אינם קשורים (כגון ילדה קטנה העוברת ליד). דמויות שבוע סוף
מערכונים סוף

ב-2011 הפיקה רשת גרסה מחודשת ל-2 העונות הראשונות של "שבוע סוף" שיועדו לשידור בערוץ החדש הוט קומדי סנטרל. מבנה התוכנית כולל בעיקר מערכוני חוץ ולעיתים כלל חלק ממערכוני האולפן שנשארו אקטואליים. "מערכונים סוף" כוללת 17 פרקים.
גניזת מערכונים מאתר רשת

עונתה הראשונה של התוכנית לא עלתה כלל לאתר וערוץ היוטיוב של רשת, וממנה הועלו מספר קטעים מכל תוכנית.
העונות השנייה והשלישית עלו לאתר רשת אך קטעים רבים מכל תוכנית הוצאו ממנה טרם העלייה, ואילו מרבית הקטעים שנותרו נערכו מחדש באופן אשר שינה מספר דברים (כגון שינוי המוזיקה, קיצור פאנלים, עריכת דיאלוגים, גניזה מוחלטת של מספר מערכונים ועוד).
בשנת 2023 עלו הפרקים של עונות 1-3 של התוכנית לאתר ולאפליקציית רשת 13.
נכון לשנת 2024 מרבית התכנית נחשבת לאבודה מאחר שלא ניתן לצפות בה בצורה מוסדרת. רק ארבע תוכניות מלאות מהעונה השנייה זמינות לצפייה בערוץ היוטיוב של רשת ומספר מערכונים מועט משלוש העונות שנערכו מחדש.
הערות שוליים

↑  ערן בר-און, "שבוע סוף" מתכוננת לעונה שנייה, באתר ynet, 24 במרץ 2009
לוגו העונה השלישית
חוסמסה

תבנית:מבנה
חוסמסה מכיוון רחוב דוד אלעזר (מבט ממערב)
חוסמסה - 1937
זחלילית אוניברסלית בחוסמסה
חוּסַמסָה הוא מבנה בסגנון הבינלאומי בצורת מצודה השוכן בליבם של חורש וגן על גבעה קטנה בעיר חולון. המצודה קרויה ככל הנראה על-שמה של אדמת חוסמס, שמה הערבי של שכבת קרקע באדמות מישור החוף.
מוזיאון חוסמסה "יד להגנה" חולון, הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.